Document ID: /roh_data/filtered/fineweb-2-filterrobots_roh.jsonl.gz/28259

Il stab directiv communal ha decidiu suandontamein davart ils usits da Daniev e Buania:
Per motivs dalla pandemia da corona vegn igl usit dils treis sogns Retgs buca menaus atras.
CORRECTURA: Cattar biemaun
El Fegl ufficial dalla Regiun Surselva dils 18-12-2020 e sin nossa pagina d’internet ha il stab directiv communal Lumnezia lubiu igl usit tradiziunal dad ir a cattar biemaun cun indicar las reglas da cumportament.
Sin damonda directa da geniturs ha il Post da communicaziun per il coronavirus dal chantun Grischun visau vi sin l’ordinaziun cantunala. Tenor quella ein las vischnauncas vegnidas fatgas attentas ch’il cattar ei biemaun buca ina occurrenza che vegn menada si sco excepziun ed igl usit vegn perquei SCUMANDAUS EN TUT LAS VISCHNAUNCAS.
Nus supplichein da risguardar las ordinaziuns dil cantun e da buca schar ir Vos affons a cattar biemaun.
Stab directiv communal Lumnezia / menader da scola